Id-Direttiva tal-Kummissjoni 98/12/KE

tas-27 ta’ Jannar 1998

li tadatta għall-progress tekniku d-Direttiva tal-Kunsill 71/320/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom

(Test b’rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1] kif l-aħħar emendata mid-Direttiva 92/27/KE tal-Parlament Ewropew u tal-Kunsill [2] u b’mod partikolari l-Artikolu 13(2) tagħha,

Wara li kkunsidrat id-Direttiva tal-Kunsill 71/320/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom [3] kif l-aħħar emendata bid-Direttiva tal-Kummissjoni 91/422/KE [4] u b’mod partikolari l-Artikolu 5 tagħha,

Billi d-Direttiva 71/320/KEE hija waħda mid-Direttivi separati tal-proċedura ta’ l-approvazzjoni tat-tip tal-KE li ġiet stabbilita bid-Direttiva 70/156/KEE; billi, konsegwentement, id-dispożizzjonijiet stabbiliti fid-Direttiva 70/156/KEE li jirrelataw għas-sistemi, komponenti u l-unitajiet tekniċi separati tal-vetturi japplikaw għal din id-Direttiva;

Billi, b’mod partikolari, l-Artikoli 3(4) u 4 (3) tad-Direttiva 70/156/KEE jinneċessitaw li kull Direttiva separata jkollha mehmuż magħha dokument ta’ informazzjoni li jinkorpora l-punti rilevanti ta’ l-Anness I ma’ dik id-Direttiva kif ukoll ċertifikat ta’ l-approvazzjoni tat-tip ibbażat fuq l-Anness VI ta’ magħha sabiex l-approvazzjoni tat-tip tkun tista’ tiġi kompjuterizzata.

Billi l-bejgħ fis-swieq tal-partijiet ta’ sostituzzjoni ta’ linings ta’ sostituzzjoni tal-brekijiet huwa tali li, sabiex jiġi assigurat li jinżammu standards ta’ sigurtà u affidabilità, hemm issa l-ħtieġa għall-irregolar tal-kwalità u l-prestazzjoni ta’ linings ta’ sostituzzjoni tal-brekijiet fis-suq permezz ta’ din id-Direttiva;

Billi r-rikonoxximent ta’ ekwivalenza bejn ir-regolamenti internazzjonali, partikolarment ir-regolamenti tal-Kummissjoni Ekonomika għall-Ewropa tan-Nazzjonijiet Uniti, u Direttivi separati huwa mixtieq; billi, konsegwentement, kien meqjus neċessarju li d-dispożizzjonijiet tad-Direttiva 71/32/KEE jinġiebu in linja ma’ dawk tar-Regolament Nru 13 tal-UN/ECE li jirrelataw għall-ibbrejkjar u r-Regolament Nru 90 li jirrelata għal assemblaġġi ta’ linings ta’ sostituzzjoni tal-brekijiet;

Billi n-numru ta’ reviżjonijiet sussegwenti għad-Direttiva 71/320/KEE oriġinali issa jagħmluh approprjat li jiġu ikkonsolidati dawn ir-reviżjonijiet kollha f’Direttiva waħda konsolidata;

Billi d-dispożizzjonijiet ta’ din id-Direttiva huma skond l-opinjoni tal-Kumitat għall-adattament għall-progress tekniku stabbilit bid-Direttiva 70/156/KEE,

ADOTTAT DIN ID-DIRETTIVA:

Artikolu 1

1. L-Artikoli tad-Direttiva 71/320/KEE huma hawnhekk emendati kif ġej:

- L-Artikolu 1(1) għandu jinqara:

"1. Għall-iskopijiet ta’ din id-Direttiva, "vettura" tfisser kwalunkwe vettura kif definit fl-Artikolu 2 tad-Direttiva 70/156/KEE.

Kategoriji ta’ vetturi huma definiti fl-Anness IIA mad-Direttiva 70/156/KEE,"

- il-punti (a), (b) u (ċ) għandhom jitħassru,

- il-paragrafi 3 u 5 għandhom jitħassru u l-paragrafu 4 għandu jiġi numerat mill-ġdid bħala 3,

- fl-Artikolu 2, "l-Annessi I sa VIII u XI sa XII" għandu jiġu sostitwiti b’ "l-Annessi rilevanti",

- fl-Artikolu 2a, "l-Annessi I sa VIII" għandu jiġi sostitwit b’ "l-Annessi rilevanti",

- fl-Artikolu 5, "id-Direttiva tal-Kunsill tas-6 ta’ Frar 1970" għandu jiġi sostitwit b’ "id-Direttiva tal-Kunsill 70/156/KEE".

2. L-Annessi mad-Direttiva 71/320/KEE huma hawnhekk sostitwiti bil-lista ta’L-Annessi u l-Annessi ma’ din id-Direttiva.

Artikolu 2

1. B’effett mill-1 ta’ Jannar 1999 l-Istati Membri m’għandhomx, għal raġunijiet li għandhom x’jaqsmu mas-sistemi ta’ l-ibbrejkjar ta’ vetturi

- jirrifjutaw, fir-rigward ta’ tip ta’ vettura, li jagħtu approvazzjoni tat-tip tal-KE jew approvazzjoni tat-tip nazzjonali,

- jipprojbixxu ir-reġistrazzjoni, il-bejgħ jew id-dħul fis-servizz ta’ vetturi,

- jipprojbixxu il-bejgħ jew id-dħul fis-servizz ta’ linings ta’ sostituzzjoni tal-brejkijiet,

jekk il-vetturi jew il-linings ta’ sostituzzjoni tal-brejkijiet jikkonformaw mal-ħtiġiet tad-Direttiva 71/320/KEE, kif emendata b’din id-Direttiva.

2. B’effett mill-1 ta’ Ottubru 1999 l-Istati Membri

- m’għandhomx iktar jagħtu l-approvazzjoni tat-tip tal-KE,

u

- jistgħu jirrifjutaw li jagħtu l-approvazzjoni tat-tip nazzjonali

għal tip ġdid ta’ vettura għal raġunijiet li għandhom x’jaqsmu mas-sistema ta’ l-ibbrejkjar tal-vettura u għal tip ġdid ta’ linings tal-brejkijiet jekk il-ħtiġiet tad-Direttiva 71/320/KEE, kif emendata b’din id-Direttiva, mhumiex sodisfatti.

3. B’effett mill-31 ta’ Marzu 2001 l-Istati Membri

- għandhom jikkunsidraw ċertifikati ta’ konformità li jkunu ma’ vetturi ġodda skond id-dispożizzjonijiet tad-Direttiva 70/156/KEE bħala li mhumiex iktar validi għall-iskopijiet ta’ l-Artikolu 7(1) ta’ dik id-Direttiva,

u

- jistgħu jirrifjutaw ir-reġistrazzjoni, il-bejgħ u d-dħul fis-servizz ta’ vetturi ġodda,

għal raġunijiet li għandhom x’jaqsmu mas-sistemi ta’ l-ibbrejkjar jekk il-ħtiġiet tad-Direttiva 71/320/KEE, kif emendata b’din id-Direttiva, mhumiex sodisfatti.

4. B’effett mill-31 ta’ Marzu 2001 il-ħtiġiet tad-Direttiva 71/320/KEE li jirrelataw għall-linings ta’ sostituzzjoni tal-brejkjiet bħala unitajiet tekniċi separati, kif emendata b’din id-Direttiva, huma applikabbli għall-iskopijiet ta’ l-Artikolu 7(2) tad-Direttiva 70/156/KEE.

5. Minkejja d-dispożizzjonijiet tal-paragrafi 2 u 4 ta’ hawn fuq, għall-iskopijiet ta’ partijiet ta’ sostituzzjoni, l-Istati Membri għandhom jippermettu l-bejgħ jew id-dħul fis-servizz ta’ linings ta’ sostituzzjoni ta’ brejkijiet maħsuba sabiex jiġu armati ma’ tipi ta’ vetturi li għalihom l-approvazzjoni tat-tip ingħatat qabel id-dħul fis-seħħ ta’ din id-Direttiva u bil-kondizzjoni li dawn il-linings ta’ sostituzzjoni tal-brejkijiet ma jmorrux kontra d-dispożizzjonijiet tal-verżjoni preċedenti tad-Direttiva 71/320/KEE li kienet applikabbli fiż-żmien tad-dħul fis-servizz ta’ dawn il-vetturi.

Fi kwalunkwe każ dawn il-linings tal-brejkijiet m’għandux ikun fihom asbestos.

6. B’effett mill-1 ta’ Ottubru 1999 l-Istati Membri għandhom jipprojbixxu d-dħul fis-servizz ta’ vetturi mgħammra b’linings tal-brejkijiet li jikkontjenu l-asbestos. Madankollu, approvazzjonijiet maħruġa skond id-Direttiva 91/422/KEE għal vetturi mgħammra b’linings tal-brejkijiet li ma fihomx l-asbestos, għandhom jibqgħu validi sal-31 ta’ Marzu 2001.

Artikolu 3

1. L-Istati Membri għandhom idaħħlu fis-seħħ il-liġijiet, id-dispożizzjonijiet regolatorji u amministrattivi neċessarji sabiex jikkonformaw ma’ din id-Direttiva qabel l-1 ta’ Jannar 1999 u għandhom minnufih jinfurmaw lill-Kummissjoni b’dan.

2. Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.

3. L-Istati Membri għandhom jikkomunikaw lill-Kummissjoni it-testi tad-dispożizzjonijiet legali sussegwentement adottati fil-qasam irregolat minn din id-Direttiva.

Artikolu 4

Din id-Direttiva għandha tidħol fis-seħħ fil-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.

Artikolu 5

Din id-Direttiva hija ndirizzata lill-Istati Membri.

Magħmula fi Brussel, fis-27 ta’ Jannar 1998.

Għall-Kummissjoni

Martin bangemann

Membru tal-Kummissjoni

[1] ĠU L 42, tat-23.2.1970, p. 1.

[2] ĠU L 233, tal-25.8.1997, p. 1.

[3] ĠU L 202, tas-6.9.1971, p. 37.

[4] ĠU L 233, tat-22.8.1991, p. 21.

--------------------------------------------------

LIST OF ANNEXES

| | Page |

Annex I | Definitions, construction and fitting requirements, application for EC type-approval, granting of EC type-approval, modifications of type and amendments to approvals, conformity of production… | 6 |

Annex II | Braking tests and performance of braking systems… | 17 |

Appendix: | Distribution of braking effort among vehicle axles |

| |

Annex III | Method of measuring the reaction time for vehicles with compressed-air braking systems… | 41 |

Appendix: | Example of a simulator |

| |

Annex IV | Energy reservoirs and sources of energy… | 45 |

A: Compressed-air braking systems

| |

B: Vacuum braking systems

| |

C: Hydraulic braking systems with stored energy

| |

Annex V | Spring brakes… | 51 |

Annex VI | Parking braking by mechanical locking of the brake cylinders (lock actuators)… | 53 |

Annex VII | Cases in which Type I and/or II or IIA or Type III tests do not have to be carried out on a vehicle submitted for type-approval… | 54 |

Appendix 1: | Alternative procedures for Type I and Type III tests for trailer brakes |

Appendix 2: | Model reference axle test report form |

| |

Annex VIII | Conditions governing the testing of vehicles with inertia (overrun) braking systems… | 64 |

Appendix 1: | Explanatory diagrams |

Appendix 2: | Test report on the control device |

Appendix 3: | Test report on the brake |

Appendix 4: | Test report on the compatibility of the control device, the transmission and the brakes |

| |

Annex IX | Type-approval documentation… | 82 |

Appendix 1: | Type-approval certificate |

Appendix 2: | Test report |

Appendix 3: | List of vehicle data for the purpose of approvals pursuant to Annex XV |

| |

Annex X | Test conditions for vehicles with anti-lock braking systems… | 90 |

Appendix 1: | Symbols and definitions |

Appendix 2: | Utilisation of adhesion |

Appendix 3: | Performance on differing adhesion surfaces |

Appendix 4: | Method of selection of the low-adhesion surface |

| |

Annex XI | Test conditions for trailers with electrical braking systems… | 107 |

Appendix: | Compatibility diagram |

| |

Annex XII | Inertia dynamometer test method for brake linings… | 110 |

Annex XIII | Braking and deviation test for vehicles with temporary-use spare wheels/tyres… | 113 |

Annex XIV | Alternative procedure for testing trailer anti-lock braking systems… | 114 |

Appendix 1: | Trailer anti-lock braking system approval report |

Appendix 2: | Symbols and definitions |

| |

Annex XV | Type-approval of replacement brake lining assemblies as separate technical units… | 123 |

Appendix 1: | Arrangements of the approval mark and approval data |

Appendix 2: | Requirements for replacement brake lining assemblies for vehicles of categories M1, M2 and N1 |

Appendix 3: | Requirements for replacement brake lining assemblies for vehicles of categories O1 and O2 |

Appendix 4: | Determination of friction behaviour by machine testing |

| |

Annex XVI | EC type-approval certificate (separate technical units)… | 137 |

Annex XVII | Information document for replacement brake lining assemblies… | 139 |

Annex XVIII | Information document for motor vehicles… | 140 |

Annex XIX | Information document for trailers… | 144 |

--------------------------------------------------